എല്ലാ വിഷയങ്ങള്ക്കും എ പ്ലസ് , 5812 കുട്ടികള് സ്കൂളിന്റെ പടിക്കുപുറത്ത് തിരുവനന്തപുരം: എല്ലാ വിഷയങ്ങള്ക്കും എ പ്ലസ് കിട്ടിയവരില് പ്ലസ് വണ് പ്രവേശനം ലഭിക്കാത്തത് 5812 കുട്ടികള്ക്കെന്ന് മന്ത്രി വി. ശിവന്കുട്ടി. സപ്ലിമെന്ററി അലോട്ട്മെന്റിലൂടെ ഇവര്ക്കു സീറ്റ് ലഭിക്കുമെന്ന് നിയമസഭയില് മന്ത്രിയുടെ ഉറപ്പ്.പ്ലസ് വണ് സീറ്റ് പുനഃക്രമീകരിക്കും. താലൂക്ക് അടിസ്ഥാനത്തില് സീറ്റ് ഒഴിവിന്റെ കണക്കെടുത്തു. പൂര്ണമായി ഒഴിഞ്ഞുകിടക്കുന്ന ബാച്ചുകള് കണ്ടെത്തി ആവശ്യമുള്ള ജില്ലയിലേക്കു മാറ്റും. 20 സീറ്റ് വര്ധിപ്പിച്ച ജില്ലയില് വീണ്ടും ആവശ്യമെങ്കില് സര്ക്കാര് സ്കൂളുകളില് 10 സീറ്റ് വര്ധന കൂടി അനുവദിക്കും. മാര്ജിനല് സീറ്റ് വര്ധന നല്കാത്ത ജില്ലയാണെങ്കില് ആവശ്യകത പഠിച്ച് എല്ലാ സര്ക്കാര് സ്കൂളുകളിലും 20 അല്ലെങ്കില് 10 സീറ്റ് വര്ധന അനുവദിക്കും. അപേക്ഷിക്കുന്ന എയ്ഡഡ്അണ് എയ്ഡഡ് സ്കൂളുകള്ക്ക് നിബന്ധനകള്ക്കു വിധേയമായി 20 അല്ലെങ്കില് 10 സീറ്റ് വര്ധിപ്പിക്കും. സീറ്റ് വര്ധനയിലൂടെ പരിഹരിക്കപ്പെടാത്ത പക്ഷം സപ്ലിമെന്ററി അലോട്ട്മെന്റിന് ലഭിക്കുന്ന അപേക്ഷകളെ അടിസ്ഥാനപ്പെടുത്തി താല്ക്കാലിക ബാച്ചുകള് അനുവദിക്കുമെന്നും മന്ത്രി പറഞ്ഞു.